CELEX: 62016TN0379
Language: fi
Date: 2016-07-18 00:00:00
Title: Asia T-379/16: Kanne 18.7.2016 – Basicmed Enterprises ym. v. neuvosto ym.

17.10.2016   
            
            
               FI
            
            
               Euroopan unionin virallinen lehti
            
            
               C 383/14
            
         Kanne 18.7.2016 – Basicmed Enterprises ym. v. neuvosto ym.
   (Asia T-379/16)
   (2016/C 383/20)
   Oikeudenkäyntikieli: englanti
   
      Asianosaiset
   
   
      Kantajat: Basicmed Enterprises Ltd (Limassol, Kypros) ja 19 muuta kantajaa (edustajat: barrister P. Tridimas sekä asianajajat K. Kakoulli, P. Panayides ja C. Pericleous)
   
      Vastaajat: Euroopan unionin neuvosto, Euroopan komissio, Euroopan keskuspankki, Euroryhmä ja Euroopan unioni
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               velvoittamaan vastaajat maksamaan kantajille kanteen liitteenä olevassa taulukossa mainitut summat lisättynä 16.3.2013 lähtien tuomion antamispäivään saakka lasketuilla koroilla
            
         
               —
            
            
               velvoittamaan vastaajat korvaamaan oikeudenkäyntikulut.
            
         Vaihtoehtoisesti kantajat vaativat toissijaisena vaatimuksena unionin yleistä tuomioistuinta
   
               —
            
            
               toteamaan, että Euroopan unionille ja/tai vastaajina oleville toimielimille on syntynyt sopimussuhteen ulkopuolinen vastuu
            
         
               —
            
            
               ratkaisemaan, mitä menettelyä on sovellettava kantajien tosiasiallisesti kärsimän, korvauskelpoisen vahingon määrittämiseksi
            
         
               —
            
            
               velvoittamaan vastaajat korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat vaativat unionin ja EKP:n sopimussuhteen ulkopuolista vastuuta koskevien SEUT 268 artiklan sekä SEUT 340 artiklan 2 ja 3 kohdan perusteella korvausta vahingosta, jonka kantajat ovat kärsineet talletustensa arvon alennuttua vastaajina olevien toimielinten toimien, joilla Kyproksen tasavalta otti käyttöön velkakirjojen arvon alaskirjausohjelman, seurauksena.
   Kantajat katsovat, että Kyproksen tasavallan toteuttamat velkakirjojen arvon alaskirjaamista koskevat toimenpiteet otettiin käyttöön pelkästään vastaajina olevien toimielinten toimenpiteiden täytäntöönpanemiseksi ja vastaajina olevat toimielimet myös hyväksyivät ne. Kantajien mukaan velkakirjojen arvon alaskirjausohjelma merkitsee vakavaa rikkomista, ja ne vetoavat kanteensa tueksi neljään kanneperusteeseen.
   
               1)
            
            
               Ensimmäinen kanneperuste, joka koskee Euroopan unionin perusoikeuskirjan 17 artiklan 1 kohdassa ja Euroopan ihmisoikeussopimuksen lisäpöytäkirjassa N:o 1 olevassa 1 artiklassa suojatun omistusoikeuden loukkaamista.
            
         
               2)
            
            
               Toinen kanneperuste, joka koskee suhteellisuusperiaatteen loukkaamista.
            
         
               3)
            
            
               Kolmas kanneperuste, joka koskee luottamuksensuojan periaatteen loukkaamista.
            
         
               4)
            
            
               Neljäs kanneperuste, joka koskee syrjintäkiellon periaatteen loukkaamista.